CELEX: 32006R1678
Language: et
Date: 2006-11-14 00:00:00
Title: Komisjoni määrus (EÜ) nr 1678/2006, 14. november 2006 , millega muudetakse määrust (EÜ) nr 92/2005 seoses loomsete kõrvalsaaduste alternatiivsete kõrvaldamis- ja kasutusviisidega   (EMPs kohaldatav tekst)

15.11.2006   
            
            
               ET
            
            
               Euroopa Liidu Teataja
            
            
               L 314/4
            
         
      KOMISJONI MÄÄRUS (EÜ) nr 1678/2006,
   14. november 2006,
   millega muudetakse määrust (EÜ) nr 92/2005 seoses loomsete kõrvalsaaduste alternatiivsete kõrvaldamis- ja kasutusviisidega
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 3. oktoobri 2002. aasta määrust (EÜ) nr 1774/2002, milles sätestatakse muuks otstarbeks kui inimtoiduks ettenähtud loomsete kõrvalsaaduste sanitaareeskirjad, (1) eriti selle artikli 5 lõike 2 punkti g ja artikli 6 lõike 2 punkti i,
   ning arvestades järgmist:
   
               (1)
            
            
               Määrusega (EÜ) nr 1774/2002 sätestatakse eeskirjad loomsete kõrvalsaaduste kõrvaldamis- ja kasutamisviiside kohta. Samuti sätestatakse määrusega võimalus loomsete kõrvalsaaduste täiendavate kõrvaldamis- ja kasutusviiside heakskiitmiseks pärast konsulteerimist asjaomase teaduskomiteega.
            
         
               (2)
            
            
               Euroopa Toiduohutusameti (EFSA) ja teaduskomitee avaldatud arvamuste põhjal on praeguseks heaks kiidetud kuus alternatiivset loomsete kõrvalsaaduste kõrvaldamis- ja kasutusviisi kooskõlas komisjoni 19. jaanuari 2005. aasta määrusega (EÜ) nr 92/2005, millega kohaldatakse Euroopa Parlamendi ja nõukogu määrust (EÜ) nr 1774/2002 loomsete kõrvalsaaduste kõrvaldamis- ja kasutusviiside kohta ja millega muudetakse kõnealuse määruse VI lisa biogaasi transformatsiooni ja sulatatud rasva töötlemise kohta. (2)
               
            
         
               (3)
            
            
               13. juulil 2006 avaldas EFSA uue taotluse põhjal arvamuse biokütuse tootmisel kasutatava termo-mehaanilise protsessi ohutuse kohta. Seepärast tuleb võtta arvesse tingimusi, mille täitmise korral sai kõnealust protsessi pidada sõnniku ja seedetrakti sisu ning 3. kategooria materjali ohutuks kõrvaldamisviisiks, ning muuta määrust (EÜ) nr 92/2005.
            
         
               (4)
            
            
               Pärast inimeste ja loomade tervist mõjutavate ohtude läbivaatamist leiti, et 2. kategooria materjali, mis tekib biodiislit heakskiidetud viisil tootes, tuleb lubada kasutada teatavates tehnilistes protsessides või biogaasiks töötlemisel.
            
         
               (5)
            
            
               Seepärast tuleb määrust (EÜ) nr 92/2005 vastavalt muuta.
            
         
               (6)
            
            
               Käesolevas määruses sätestatud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EÜ) nr 92/2005 muudetakse järgmiselt.
   
               1.
            
            
               Artikkel 2 asendatakse järgmisega:
               “Artikkel 2
               2. ja 3. kategooria materjali töötlemise ja kasutamise või kõrvaldamise heakskiitmine
               1.   Pädev asutus võib lubada 2. ja 3. kategooria materjalide töötlemiseks ja kasutamiseks või kõrvaldamiseks järgmisi heakskiidetud töötlemisviise:
               
                           a)
                        
                        
                           leeliseline hüdrolüüs, nagu on määratletud I lisas;
                        
                     
                           b)
                        
                        
                           hüdrolüüs kõrgsurvel ja kõrgel temperatuuril, nagu on määratletud II lisas;
                        
                     
                           c)
                        
                        
                           biogaasi tootmine kõrgrõhu all hüdrolüüsi teel, nagu on määratletud III lisas;
                        
                     
                           d)
                        
                        
                           biodiislikütuse tootmine, nagu on määratletud IV lisas;
                        
                     
                           e)
                        
                        
                           Brookes’i gaasistamine, nagu on määratletud V lisas, ning
                        
                     
                           f)
                        
                        
                           loomse rasva põletamine soojuskatlas, nagu on määratletud VI lisas.
                        
                     Biokütuse tootmisel kasutatav termo-mehaaniline protsess, mis on määratletud VII lisas, on heaks kiidetud ja pädev asutus võib seda lubada kasutada sõnniku ja seedetrakti sisu ning 3. kategooria materjali töötlemiseks ja kõrvaldamiseks.
               2.   Pädev asutus võib lubada töötlemist ka muude parameetrite alusel, kui nii vähendatakse samaväärselt ohtu inimeste ja loomade tervisele, järgmistes protsessides:
               
                           a)
                        
                        
                           biodiislikütuse tootmine, nagu on määratletud IV lisa punkti 1 alapunkti b alapunktis i ning
                        
                     
                           b)
                        
                        
                           loomse rasva põletamine soojuskatlas, nagu on määratletud VI lisa punkti 1 alapunkti c alapunktis i.”
                        
                     
         
               2.
            
            
               Artikli 3 pealkirjas ja esimeses lauses asendatakse sõnad “I–VI lisas” sõnaga “lisades”.
            
         
               3.
            
            
               Artiklit 4 muudetakse järgmiselt.
               
                           a)
                        
                        
                           Lõikele 2 lisatakse järgmine lõik:
                           “Biodiislikütuse tootmisel (IV lisas määratletud viisil) tekkiv materjal põletatakse.”
                        
                     
                           b)
                        
                        
                           Lõikele 3 lisatakse punkt d:
                           
                                       “d)
                                    
                                    
                                       kasutatakse tehniliste toodete valmistamiseks materjali puhul, mis tekib biodiislikütuse tootmisel IV lisas määratletud viisil.”
                                    
                                 
                     
                           c)
                        
                        
                           Lõige 5 jäetakse välja.
                        
                     
         
               4.
            
            
               Lisasid muudetakse vastavalt käesoleva määruse lisale.
            
         Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 14. november 2006
      
         
            Komisjoni nimel
         
         
            komisjoni liige
         
         Markos KYPRIANOU
         
      
   
   
      (1)  EÜT L 273, 10.10.2002, lk 1. Määrust on viimati muudetud komisjoni määrusega (EÜ) nr 208/2006 (ELT L 36, 8.2.2006, lk 25).
   
      (2)  ELT L 19, 21.1.2005, lk 27. Määrust on viimati muudetud määrusega (EÜ) nr 2067/2005 (ELT L 331, 17.12.2005, lk 12).
   
      LISA
      Määruse (EÜ) nr 92/2005 lisasid muudetakse järgmiselt.
      
                  (1)
               
               
                  IV lisa punkt 3 jäetakse välja.
               
            
                  (2)
               
               
                  Lisatakse järgmine VII lisa:
                  
                     “VII LISA
                     TERMO-MEHAANILINE BIOKÜTUSE TOOTMINE
                     Termo-mehaaniline biokütuse tootmine on loomsete kõrvalsaaduste töötlemine järgmiste tingimuste juures:
                     
                                 1.
                              
                              
                                 Loomsed kõrvalsaadused pannakse muundurisse ja seejärel töödeldakse 80 °C juures kaheksa tundi. Selle aja jooksul peenestatakse materjali järk-järgult asjakohase mehaanilise abrasiivseadme abil.
                              
                           
                                 2.
                              
                              
                                 Seejärel töödeldakse materjali 100 °C juures vähemalt kaks tundi.
                              
                           
                                 3.
                              
                              
                                 Saadud materjali osakesed ei tohi olla suuremad kui 20 millimeetrit.
                              
                           
                                 4.
                              
                              
                                 Loomseid kõrvalsaadusi tuleb töödelda nii, et ühel ja samal ajal oleksid täidetud lõigetega 1 ja 2 aja ja temperatuuri suhtes kehtestatud nõuded.
                              
                           
                                 5.
                              
                              
                                 Materjali kuumtöötlemise ajal juhitakse aurustunud vett järk-järgult biokütuse kohale jäävast õhuruumist välja läbi roostevabast terasest kondensaatori. Kondensaati hoitakse vähemalt 70 °C juures vähemalt üks tund ja seejärel kõrvaldatakse kui heitvesi.
                              
                           
                                 6.
                              
                              
                                 Pärast materjali kuumtöötlemist suunatakse saadud biokütus automaatselt muundurist üleni kaetud ja eraldatud konveieri kaudu põletamisele või koospõletamisele samas tootmiskohas.
                              
                           
                                 7.
                              
                              
                                 Järgitakse ohuanalüüsi ja kriitiliste kontrollipunktide süsteemi põhimõtteid, mis võimaldab kontrollida lõigetes 1–6 kehtestatud nõuete täitmist.
                              
                           
                                 8.
                              
                              
                                 Tootmine toimub partiide kaupa.”